අපරාධ නඩු විධාන සංග්‍රහයේ 136 වගන්තිය යටතේ මෙම නඩුව ඉදිරියට පවත්වාගෙන ගෙන යා හැකි බවයි ඇය එහිදී පෙන්වා දුන්නේ.ඒ අනුව පිටු 22ක නියෝගය ප්‍රකාශයට පත් කරමින් නුගේගොඩ මහේස්ත්‍රාත් මොහොමඩ් මිහායිල් අද සඳහන් කළේ අපරාධ විධි විධාන සංග්‍රහයේ 136 වගන්තිය යටතේ නඩු කටයුත්ත ඉදිරියට පවත්වාගෙන යාමට ප්‍රමාණවත් කරුණු ඇති බවයි.හිටපු විනිසුරු ගිහාන් පිලපිටිය වෙනුවෙන් නීතිඥයින් දෙදෙනෙකු දැනටමත් පෙනී සිටින බැවින් වරෙන්තු නිකුත් කිරීමට අවශ්‍යතාවක් පැන නොනගින බව ප්‍රකාශ කළ මහේස්ත්‍රාත්වරයා ඔහුට ලබන මස 2 වන දා අධිකරණය හමුවේ පෙනී සිටින ලෙස දන්වා සිතාසි නිකුත් කිරීමට පියවර ගත්තා.පාර්ලිමේන්තු මන්ත්‍රී රන්ජන් රාමනායක මෙම නඩුවේ පළමු විත්තිකරු ලෙස නම් කර ඇති අතර, විනිසුරුවරයෙකුගේ අධිකරණ බලතල ක්‍රියාත්මක කිරීමේදී හෝ කර්ත්‍ය ඉටු කිරීමේදී නීත්‍යානුකූල බලයක් නොමැතිව යම්කිසි බලපෑමක් කිරීමට තැත් කිරීම ඔහුට එල්ල වී ඇති චෝදනාව වනවා.අධිකරණයේ නීති කාර්යයකදී, යම් අවස්ථාවකදී පාවිච්චි කිරීම සඳහා බොරු සාක්ෂි සෑදීම වෙනුවෙන් පළමු සැකකරු සමග කුමන්ත්‍රණය කිරීම, තම අධිකරණය හමුවේ පැවති නඩු කටයුත්තක සැකකරුවෙකුට අගතිදායක අන්දමින් කටයුතු කිරීම සඳහා දුරකථන සංවාදයේ යෙදී කුමන්ත්‍රණය කිරීම හිටපු මහාධිකරණ විනිසුරු ගිහාන් පිලපිටියට එරෙහිව එල්ල වී ඇති චෝදනාවයි.